open-index/open-wikipedia-markdown huggingface dataset:
Litiumbis(trimetyylisilyyli)amidi

**Litiumbis(trimetyylisilyyli)amidi** eli **litiumheksametyylidisilatsidi** eli **LiHMDS** (C6H18Si2NLi) on bis(trimetyylisilyyli)amiinin litiumsuola. Yhdiste on voimakkaasti emäksinen ja sitä käytetään emäksenä orgaanisen kemian synteeseissä.

## Ominaisuudet
Huoneenlämpötilassa litiumbis(trimetyylisilyyli)amidi on värittömiä kiteitä muodostava kiinteä aine. Yhdiste reagoi helposti veden ja ilman kanssa, mutta ei ole niille yhtä herkkä kuin litiumdi-isopropyyliamidi (LDA). Aine liukenee hiilivetyihin, kuten heksaaniin ja bentseeniin, ja eetterihin, kuten dietyylieetteriin ja tetrahydrofuraaniin. Litiumbis(trimetyylisilyyli)amidi on hyvin emäksinen ja sen pKa-arvo tetrahydrofuraaniliuoksessa on 29.5.

Kiinteässä olomuodossa litiumbis(trimetyylisilyyli)amidi muodostaa rengasrakenteisia trimeerejä. Liuoksissa sille on tyypillistä muodostaa solvaatteja ja dimeerejä tai monomeereja, jotka ovat koordinoituneet liuotinmolekyyleihin, kuten tetrahydrofuraaniin.
:

## Valmistus ja käyttö
Litiumbis(trimetyylisilyyli)amidia valmistetaan n-butyylilitiumin ja bis(trimetyylisilyyli)amiinin välisellä reaktiolla heksaaniliuoksessa. Yhdistettä on kaupallisesti saatavilla sekä kiinteänä että heksaani- tai tetrahydrofuraaniliuoksena.

Litiumbis(trimetyylisilyyli)amidi on voimakkaasti emäksinen ja kykenee poistamaan protonin jopa terminaalisilta alkyyneiltä, mutta ei ole muista emäksistä poiketen nukleofiilinen. Tämä johtuu siitä, että yhdiste on hyvin steerisesti estynyt. Sitä käytetään muun muassa niin sanottujen kineettisten enolaattien muodostamiseen ketoneista ja estereistä. Lisäksi sitä käytetään intaramolekulaarisissa syklisoitumisreaktioissa ja eräiden amiinien valmistukseen. Litiumdi-isopropyyliamidiin verrattuna litiumbis(trimetyylisilyyli)amidi on huomattavasti selektiivisempi eikä aiheuta yhtä paljon sivureaktioita.

## Lähteet
Mustasiipimonarkki

**Mustasiipimonarkki** (*Monarcha frater*) on monarkkien heimoon kuuluva varpuslintu. 

## Levinneisyys
Mustaasiipimonarkkia tavataan Indonesiassa, Papua-Uudessa-Guineassa ja Australiassa. Lajin on raportoitu olevan melko yleinen tai yleinen. Sen kannankehitys on vakaa, ja se on luokiteltu elinvoimaiseksi.

## Lähteet
Veneitä rannalla

**Veneitä rannalla** on suomalaisen taiteilijan Berndt Lindholmin öljyvärityö kankaalle vuodelta 1870. Kooltaan tämä maalaus on 25×32 cm ja se kuuluu Ateneumin taidemuseon kokoelmiin, jonne se hankittiin vuonna 1975.

Berndt Lindholmin maalasi tämän kirkasta valoa sädehtivän *Veneitä rannalla* -työn Pohjois-Ranskassa Dunkerquessa, lähellä Belgian rajaa. Lindholm oli asunut Pariisissa vuoden 1868 alusta ja oli nyt paluumatkalla Suomeen. Hän oli ensimmäisiä taiteilijoita Skandinaviassa, joka maalasi ulkoilmamaalauksia. Niissä häntä innoitti elävän valovaikutelman tavoittaminen, välitön todellisuudenkuvaus. Nimenomaan tuolla Pariisin matkallaan hän oli innostunut katsomaan luontoa omin silmin. (Hänen opettajanaan siellä oli Louis Cabat.) Lindholm oli kirjoittanut kotimaahan vuonna 1869 ja kertonut sanoutuvansa irti vanhanaikaisesta "düsseldorfilaisuudesta" ja maalaavansa tästedes uusimman ranskalaisen taiteen tapaan luonnossa.

## Lähteet

## Aiheesta muualla
* Suomen Kansallisgallerian taidekokoelmat: Veneitä rannalla. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_IV_4222
Helena Brander

**Helena Elisabet Brander** (5. heinäkuuta 1872 Kitee – 31. joulukuuta 1953 Kitee) oli suomalainen koulunjohtaja ja käsityönopettaja. Hän toimi Nuorsuomalaisen puolueen sekä Kansallisen Edistyspuolueen kansanedustajana. 

Branderin vanhemmat olivat maanviljelysneuvos, filosofian maisteri Aksel Emil Brander ja Anna Amalia Telén. Brander valmistui tyttökoulusta 1888 sekä käsityönopettajaksi 1892 ja kudonnanopettajaksi 1895. Hän työskenteli Viipurin läänin maaviljelysseuran käsityönopettajana 1896–1903, käsityönopettajana Kiteellä 1903–1904, Kotkan naiskäsityökoulun johtajana 1904–1907, Suomen talousseuran käsityökoulun johtajana Turussa 1907–1919 sekä Fredrika Wetterhoffin työkoulun johtajana Hämeenlinnassa 1919–1940. Kansanedustajana hän toimi 24.5.1918 – 31.3.1919.

Brander toimi myös Turun ja Hämeenlinnan kaupunginvaltuustoissa sekä Suomen kotiteollisuuden valtuuskunnassa.

Branderin veljiä olivat ylijohtaja, maanviljelysneuvos ja ministeri Uuno Brander sekä maanviljelysneuvos, agronomi ja kansanedustaja Akseli Brander. Hänen sisarensa oli talousopettaja, talousneuvos ja kansanedustaja Augusta Laine.

## Lähteet
* Palosuo, V. J.: Sukuunsa suopetäjä. Rovasti U. W. Telén (1807–1890) ja hänen perhekuntansa. Telénin koivikkolainen sukuhaara, 1982.
*
* Aikalaiskirja 1934, sivu 69.
* Kuka kukin oli, Wikisource
Hajime Hosogai

**Hajime Hosogai** (s. 10. kesäkuuta 1986 Gunma, Japani) on japanilainen jalkapalloilija, joka edustaa thaimaalaista Buriram Unitedia. Aiemmin hän pelasi useita vuosia Saksassa. Hosogai on keskikenttäpelaaja.

## Jalkapallomaajoukkue
Hosogai oli osa Japanin olympiajoukkuetta vuonna 2008. Japanin maajoukkueessa Hosogai pelasi vuosien 2010-2013 aikana kaikkiaan 25 ottelua ja teki niissä yhden maalin.

## Tilastot

## Aiheesta muualla
*National Football Teams
*Japan National Football Team Database
Tadanari Lee

**Tadanari Lee** (; 19. joulukuuta 1985 Tokio) on japanilainen jalkapalloilija, pelipaikaltaan hyökkääjä. Hän pelasi seuraurallaan pääasiassa Japanissa mutta myös vähän aikaa Englannissa ja vuonna 2023 päättyneen uransa lopulla Singaporessa.

Lee edusti Japanin kahdella ylimmällä sarjatasolla FC Tokyota, Kashiwa Reysolia, Sanfrecce Hiroshimaa, Urawa Redsiä, Yokohama F. Marinosia ja Kyoto Sangaa. Hän pelasi J1 Leaguessa 303 ottelua, joissa hän teki 71 maalia, ja J2 Leaguessa 53 ottelua, joissa hän teki kahdeksan maalia. Hän voitti Japanin liigamestaruuden Yokohama F. Marinosin joukkueessa vuonna 2019, Japanin cupin Urawa Redsin joukkueessa vuonna 2018 ja Japanin liigacupin Urawa Redsissä vuonna 2016. Hän voitti AFC:n mestarien liigan Urawa Redsin joukkueessa vuonna 2017 ja teki tuossa kilpailussa kymmenessä ottelussaan neljä maalia mutta ei pelannut enää kaksiosaisessa loppuottelussa.

Lee siirtyi tammikuussa 2012 englantilaisseura Southamptoniin. Hän pelasi kevätkauden 2012 aikana Englannin mestaruussarjassa seitsemän ottelua ja teki maalin Derby Countya vastaan. Seuraavalla kaudella Southampton pelasi Valioliigassa mutta Lee pääsi pelaamaan edustusjoukkueessa vain cupotteluita. Hän teki elokuussa 2012 liigacupissa maalin Stevenagea vastaan. Lee palasi Japaniin tammikuussa 2014. Hän pelasi uransa lopulla vuodet 2022–2023 Singaporessa Albirex Niigata Singaporen joukkueessa ja voitti kahdesti Singaporen liigamestaruuden.

Lee pelasi Japanin olympiajoukkueessa kolme ottelua Pekingin olympialaisissa 2008. Hän pelasi Japanin A-maajoukkueessa ensimmäisen kerran Aasian-mestaruuskilpailuissa 2011 alkulohko-ottelussa Jordaniaa vastaan. Hänen toinen maaottelunsa oli tuon turnauksen loppuottelu Australiaa vastaan; hän pääsi jatkoajalla vaihdosta kentälle ja teki ottelun 109. minuutilla 1–0-voittomaalin. Hän teki toisen maaottelumaalinsa lokakuussa 2011 ystävyysottelussa Vietnamia vastaan. Hän pelasi kaikkiaan 11 A-maaottelua, joista viimeisen helmikuussa 2012.

## Maaottelutilastot
Lähde: 

## LÄhteet

## Aiheesta muualla
*National Football Teams
*Japan National Football Team Database
Hiroshi Kiyotake

**Hiroshi Kiyotake** (s. 12. marraskuuta 1989 Ōita, Japani) on japanilainen jalkapalloilija. Hän on pelipaikaltaan hyökkäävä keskikenttäpelaaja.

## Jalkapallomaajoukkue
Hiroshi Kiyotake oli osa Japanin olympiajoukkuetta vuonna 2012. Hän edusti Japanin maajoukkuetta vuosina 2011–2013.

## Tilastot

## Aiheesta muualla
*National Football Teams
*Japan National Football Team Database
Maya Yoshida

**Maya Yoshida** (s. 24. elokuuta 1988 Nagasaki) on japanilainen jalkapalloilija. Hän on pelipaikaltaan keskuspuolustaja. Hän edustaa Saksan Bundesliigassa pelaavaa Schalke 04:ää ja on Saksan lisäksi pelannut Euroopan maista Alankomaissa, Englannissa ja Italiassa.

Yoshidan ensimmäinen eurooppalaisseura oli alankomaalainen VVV-Venlo, jota hän edusti 2,5 vuoden ajan. Kaudet 2012–2020 hän edusti Englannin Valioliigassa Southamptonia. Kevätkauden 2020 hän pelasi lainalla italialaisessa Sampdoriassa, jonka omistukseen hän siirtyi kesällä 2020. Heinäkuussa 2022 hän lähti Saksaan. Hän on pelannut Alankomaiden Eredivisiessä 54 ottelua, joissa hän on tehnyt viisi maalia, Englannin Valioliigassa 154 ottelua, joissa hän on tehnyt kuusi maalia, ja Italian Serie A:ssa 72 ottelua, joissa hän on tehnyt kolme maalia.

Yoshida kuului Japanin olympiajoukkueeseen vuosina 2008, 2012 ja 2021. Hän on edustanut Japanin A-maajoukkuetta vuodesta 2010 ja pelannut 121 maaottelua, joissa hän on tehnyt 12 maalia. Hän pelasi täyden ajan Japanin kaikissa otteluissa vuosien 2014 ja 2018 MM-kilpailuissa.

## Tilastot

## Lähteet

## Aiheesta muualla
*National Football Teams
*Japan National Football Team Database
Masahiko Inoha

**Masahiko Inoha** (; s. 28. elokuuta 1985 Miyazaki) on japanilainen jalkapalloilija, pelipaikaltaan keskuspuolustaja. Hän pelasi seuraurallaan Japanissa ja puolisen vuotta Kroatiassa.

Inoha voitti Kashima Antlersin joukkueessa Japanin liigamestaruuden vuosina 2008 ja 2009 sekä Japanin cupin vuonna 2010. Hänen muut seuransa Japanin pääsarjassa tai kakkostasolla olivat FC Tokyo kausina 2006–2007, Vissel Kobe kausina 2012 ja 2016–2018, Júbilo Iwata kausina 2013–2015 sekä Yokohama FC kausina 2019–2021. Inoha edusti kaudella 2011–2012 kroatialaisseura Hajduk Splitiä ja pelasi Kroatian liigassa 15 ottelua, joissa hän teki yhden maalin.

Inoha pelasi Japanin A-maajoukkueessa 21 maaottelua vuosina 2011–2014. Hän oli vaihtopelaajana mukana jo Aasian-mestaruuskilpailuissa 2007 mutta pääsi maajoukkueessa ensi kerran kentälle vasta Aasian-mestaruuskilpailuissa 2011, joissa Japani voitti mestaruuden. Inoha pelasi tuossa vuoden 2011 turnauksessa neljä ottelua ja teki puolivälierässä Qataria vastaan 3–2-voittomaalin, joka jäi hänen maajoukkueuransa ainoaksi maaliksi. Maanosaliittojen cupissa 2013 ja MM-kilpailuissa 2014 hän jäi vaihtopelaajaksi. Hän pelasi viimeisen maaottelunsa toukokuussa 2014.

## Maaottelutilastot

## Lähteet

## Aiheesta muualla
*National Football Teams
*Japan National Football Team Database
Augusta Laine

**Augusta Ottilia Laine** (o.s. *Brander*, 30. maaliskuuta 1867 Tampere – 16. elokuuta 1949 Kitee) oli suomalainen talousopettaja ja talousneuvos, joka toimi vuosina 1917–1919 Nuorsuomalaisen Puolueen ja vuonna 1922  Kansallisen Edistyspuolueen kansanedustajana Kuopion läänin itäisestä vaalipiiristä.

Laineen vanhemmat olivat filosofian maisteri ja maanviljelyneuvos Aksel Emil Brander ja Anna Amalia Telén. Augusta Laine oli perheen yhdeksästä lapsesta vanhin. Monet heistä olivat yhteiskunnallisesti aktiivisia. Perheen vanhemmat kannattivat naisasiaa ja tarjosivat koulutuksen myös tyttärilleen. Laineen sisar Helena Brander oli koulunjohtaja ja kansanedustaja. Hänen veljiään olivat muun muassa ylijohtaja, maanviljelysneuvos ja ministeri Uuno Brander sekä maanviljelysneuvos, agronomi ja kansanedustaja Akseli Brander. Hänen puolisonsa oli vuodesta 1890 kansanedustaja Johannes Laine. Heillä ei ollut omia lapsia, mutta he ottivat kasvatikseen Augusta Laineen sisarentyttären.

Laine valmistui tyttökoulusta vuonna 1883, käsityökoulusta 1893 ja kasvatusopillisesta talouskoulusta 1894. Hän työskenteli Uudenkirkon kansanopiston apulaisjohtajana ja käsityön- ja talousopettajana 1894–1898. Kansanedustajana hän toimi ensimmäisen kerran 1. marraskuuta 1917 – 31. maaliskuuta 1919 ja toisen kerran 10. helmikuuta 1922 – 4. syyskuuta 1922.

Talousneuvoksen arvonimen Laine sai vuonna 1938.

Laineen muita luottamustehtäviä olivat:
* Joensuun naiskäsityökoulun johtokunta (pj)   
* Joensuun talouskoulun johtokunta (pj)   
* Itä- ja Pohjois-Karjalan maataloudellinen kerhovaliokunta (pj)   
* Pohjois-Karjalan kotiteollisuusyhdistys (pj)   
* Pohjois-Karjalan Marttaliitto (pj)   
* Suomen naisliiton Joensuun osasto (pj)   
* Marttaliiton keskushallitus   
* Pohjoismaiden emäntäliiton johtokunta  

## Lähteet

## Aiheesta muualla
* 
*
Gōtoku Sakai

**Gōtoku Sakai** (, s. 14. maaliskuuta 1991 New York, Yhdysvallat) on japanilainen jalkapalloilija, pelipaikaltaan puolustaja. Hän on pelannut pääsarjatasolla Japanissa ja Saksassa. Hän pelasi Japanin A-maajoukkueessa 42 maaottelua.

## Seurajoukkueura

Sakai siirtyi Albirex Niigatan junioreihin vuonna 2006 ja pelasi ensimmäisen J1 League -ottelunsa maaliskuussa 2009. Hän siirtyi tammikuussa 2012 saksalaisseura VfB Stuttgartiin, aluksi lainalle. Hän pelasi 3,5 kauden aikana 87 bundesliigaottelua ja teki maalin helmikuussa 2015 Hoffenheimia vastaan. Kaudella 2012–2013 hän pelasi Eurooppa-liigassa yhdeksän ottelua ja teki maalin alkulohkon vierasottelussa Steaua Bukarestia vastaan. Sakai siirtyi kesällä 2015 Hamburger SV:hen, jossa hän pelasi kolmen kauden aikana 83 bundesliigaottelua ja teki maalin tammikuussa 2017 Ingolstadtia vastaan. Sakai pelasi Hampurissa vielä kauden 2018–2019, jolloin joukkue oli 2. Bundesliigassa. Kesällä 2019 Sakai siirtyi japanilaisseura Vissel Kobeen. Hän voitti Japanin liigamestaruuden vuosina 2023 ja 2024 sekä Japanin cupin vuosina 2019 ja 2024.

## Maajoukkueura
Sakai pelasi neljä ottelua Lontoon olympialaisissa 2012 Japanin olympiajoukkueen sijoittuessa neljänneksi. Sakai pelasi Japanin A-maajoukkueessa ensimmäisen kerran syyskuussa 2012. Hän oli Japanin joukkueessa Maanosaliittojen cupissa 2013 ja MM-kilpailuissa 2014 mutta ei päässyt noissa turnauksissa kentälle. Aasian-mestaruuskilpailuissa 2015 hän pelasi täydet minuutit joukkueensa kaikissa neljässä ottelussa. MM-kilpailuissa 2018 hän pelasi viimeisen alkulohko-ottelun Puolaa vastaan kokonaan mutta jäi muutoin vaihtopelaajaksi.

Sakai pelasi 42 A-maaottelua, joista viimeisen MM-kilpailuissa 2018. Hän oli 30 kertaa avauskokoonpanossa. Hän ei tehnyt A-maaotteluissaan maaleja.

## Maajoukkuetilastot
Lähde: 

## Lähteet

## Aiheesta muualla
*National Football Teams
*Japan National Football Team Database
Seiichirō Maki

**Seiichirō Maki** (, s. 7. elokuuta 1980 Kumamoto, Japani) on japanilainen jalkapalloilija.

## Jalkapallomaajoukkue
Maki edusti Japanin maajoukkuetta vuosina 2005–2009. Hän pelasi vuoden 2006 MM-kilpailuissa 60 minuuttia Japanin viimeisessä alkulohko-ottelussa Brasiliaa vastaan.

## Tilastot

## Lähteet

## Aiheesta muualla
*National Football Teams
*Japan National Football Team Database
Michihiro Yasuda

**Michihiro Yasuda** (s. 20. joulukuuta 1987 Osaka, Japani) on japanilainen jalkapalloilija.

## Jalkapallomaajoukkue
Yasuda oli osa Japanin olympiajoukkuetta vuonna 2008. Hän edusti Japanin maajoukkuetta vuosina 2008-2011.

## Tilastot

## Aiheesta muualla
*National Football Teams
*Japan National Football Team Database
Punaposkimonarkki

**Punaposkimonarkki** (*Symposiachrus trivirgatus*) on monarkkien heimoon kuuluva varpuslintu. 

## Levinneisyys
Punaposkimonarkkia tavataan Australiassa, Indonesiassa, Itä-Timorissa ja Papua-Uudessa-Guineassa. Lajin on raportoitu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Takashi Inui

**Takashi Inui** (; s. 2. kesäkuuta 1988 Shiga, Japani) on japanilainen jalkapalloilija. Hän edustaa Espanjan Primera Divisiónissa pelaavaa Real Betisia ja on pelipaikaltaan laitalinkki tai hyökkäävä keskikenttäpelaaja.

## Jalkapallomaajoukkue
Japanin maajoukkueessa Inui pelasi vuosien 2009–2013 aikana kaikkiaan 12 ottelua.

## Tilastot

## Aiheesta muualla
*National Football Teams
*Japan National Football Team Database
Kunishige Kamamoto

**Kunishige Kamamoto** (; 15. huhtikuuta 1944 Kioto, Japani – 10. elokuuta 2025 Osaka) oli japanilainen jalkapalloilija, jalkapallovalmentaja ja poliitikko.

## Jalkapalloura
Kamamoto pelasi Wasedan yliopistossa opiskellessaan oppilaitoksen joukkueessa yliopistojen jalkapallosarjassa. Hän voitti sarjan maalintekijätilaston neljä kertaa putkeen. Kamamoto aloitti 1967 Japanin jalkapalloliigan Yanmar Dieselissä. Hän pelasi liigassa 17 kautta ja teki 251 ottelussa 202 maalia. Maalintekijätilaston Kamamoto voitti ennätyksellisesti seitsemän kertaa.

Kamamoto pelasi Japanin olympiajoukkueessa vuosien 1964 ja 1968 kisoissa, joista jälkimmäisissä Japani saavutti pronssia. Meksikon olympialaisissa hän oli myös koko turnauksen paras maalintekijä seitsemällä maalillaan. Kamamoto edusti Japanin maajoukkuetta vuosina 1964–1977. Hän pelasi 76 maaottelua ja teki niissä 75 maalia ja on Japanin maajoukkueen kaikkien aikojen paras maalintekijä.

Kamamoto aloitti jo vuonna 1978 Yanmarin pelaajavalmentajana ja valmensi joukkuetta myös pelaajauransa jälkeen vuoteen 1984 asti. Hänen valmennuksessaan Yanmar voitti kertaalleen jalkapalloliigan ja kahdesti Japanin jalkapalloliigan cupin. Kamamotosta tuli 1990-luvun alussa Matsushita Electric Industrialin jalkapallojoukkueen valmentaja. Hän johti vuosina 1991–1995 J-liigassa nimellä Gamba Osaka pelannutta joukkuetta.

Kamamoto valittiin 1998 Japanin jalkapalloliiton varapuheenjohtajaksi. Hän toimi tehtävässä kahdeksan vuoden ajan. Hän oli myös jalkapallon maailmanmestaruuskilpailujen 2002 Japanin järjestelykomitean johtaja.

## Poliittinen ura
Kamamoto toimi yhden kauden ajan edustajana Japanin ylähuoneessa. Hänet valittiin parlamenttiin vuonna 1995.

## Tilastot

## Lähteet

## Aiheesta muualla
*National Football Teams
*Japan National Football Team Database
Shūsaku Nishikawa

**Shūsaku Nishikawa** (, s. 18. kesäkuuta 1986 Usa, Ōitan prefektuuri) on japanilainen jalkapalloilija, pelipaikaltaan maalivahti. Hän pelasi Japanin A-maajoukkueessa 31 maaottelua.

Nishikawa on pelannut koko seurauransa Japanissa. Hänen ensimmäinen pääsarjajoukkueensa oli Ōita Trinita, kaudet 2010–2013 hän edusti Sanfrecce Hiroshimaa, ja kaudesta 2014 hänen seuransa on ollut Urawa Reds. Hän on pelannut J1 Leaguessa kauden 2024 loppuun mennessä yli 600 ottelua. Hän on voittanut AFC:n mestarien liigan vuosina 2017 ja 2022, Japanin liigamestaruuden vuosina 2012 ja 2013, Japanin cupin vuosina 2018 ja 2021 sekä Japanin liigacupin vuosina 2008 ja 2016.

Nishikawa pelasi Pekingin olympialaisissa 2008 Japanin olympiajoukkueen kaikki kolme ottelua. Japanin A-maajoukkueessa hän pelasi vuosien 2009–2016 aikana kaikkiaan 31 ottelua. Hän pelasi Japanin mestaruuteen päättyneissä vuoden 2011 Aasian-mestaruuskilpailuissa kaksi alkulohko-ottelua ykkösmaalivahti Eiji Kawashiman saatua ulosajotuomion ja yhden otteun pelikiellon. Nishikawa oli varamaalivahtina mukana Maanosaliittojen cupissa 2013, MM-kilpailuissa 2014 ja Aasian-mestaruuskilpailuissa 2015, ja vasta elokuusta 2015 marraskuuhun 2016 hän pääsi pelaamaan maajoukkueessa useasti.

## Maaottelutilastot
Lähde: 

## Lähteet
S/2009 S 1

**S/2009 S1** eli PIA11665 on vuonna 2009 löydetty Saturnuksen kuu. Se kiertää planeettaa noin 117 000 kilometrin etäisyydellä, B-kehän ulkolaidalla. Kuun halkaisija on vain noin 400 m ja sen löysivät Cassini-luotaimen ottamista kuvista NASAn tutkijat  26. heinäkuuta 2009. Vuoden 2009 päiväntasauksen aikaan kuu loi noin 36 kilometriä pitkän varjon B-kehää vasten. Kuun kiertorata on noin 150 metriä B-kehän tason yläpuolella.

## Lähteet
Kōki Mizuno

**Kōki Mizuno** (, s. 6. syyskuuta 1985 Shimizu, Shizuokan prefektuuri, Japani) on japanilainen jalkapalloilija.

## Jalkapallomaajoukkue
Japanin maajoukkueessa Mizuno pelasi vuosien 2007 aikana kaikkiaan 4 ottelua.

## Tilastot

## Aiheesta muualla
*National Football Teams
*Japan National Football Team Database
Hisato Satō

**Hisato Satō** (, s. 12. maaliskuuta 1982 Kasukabe, Saitaman prefektuuri, Japani) on japanilainen jalkapalloilija.

## Jalkapallomaajoukkue
Japanin maajoukkueessa Satō pelasi vuosien 2006–2010 aikana kaikkiaan 31 ottelua ja teki niissä 4 maalia.

## Tilastot

## Aiheesta muualla
*National Football Teams
*Japan National Football Team Database
Hiroki Sakai

**Hiroki Sakai** (s. 12. huhtikuuta 1990 Chiba, Japani) on japanilainen jalkapalloilija.

## Seuraura

Sakai siirtyi Eurooppaan kesällä 2012. Hän pelasi neljä kautta saksalaisseura Hannoverissa. Tuona aikana hän pelasi Bundesliigassa 92 ottelua ja teki kaksi maalia. Kesällä 2016 hän siirtyi ranskalaisseura Marseilleen, jossa hän sai neljännen kautensa syksynä täyteen sata Ligue 1:n ottelua. Hän on tehnyt Ranskan liigassa yhden maalin.

## Maajoukkueura
Sakai kuului Japanin olympiajoukkueeseen vuonna 2012. Hän on pelannut Japanin A-maajoukkueessa vuodesta 2012 alkaen. MM-kilpailuissa 2014 hän jäi vaihtopelaajaksi mutta MM-kilpailuissa 2018 hän pelasi täyden ajan Japanin kaikissa neljässä ottelussa.

## Tilastot

## Lähteet

## Aiheesta muualla
*National Football Teams
*Japan National Football Team Database
Masami Ihara

**Masami Ihara** (s. 18. syyskuuta 1967 Shiga, Japani) on japanilainen entinen jalkapalloilija.

## Jalkapallomaajoukkue
Hän edusti Japanin maajoukkuetta vuosina 1988-1999.

## Tilastot

## Aiheesta muualla
*National Football Teams
*Japan National Football Team Database
Takuya Honda

**Takuya Honda** (; s. 17. huhtikuuta 1985 Sagamihara, Kanagawan prefektuuri) on japanilainen jalkapalloilija, pelipaikaltaan keskikenttäpelaaja.

Honda edusti Japanin pääsarjassa J1 Leaguessa kahteen otteeseen Shimizu S-Pulsea ja vuoden 2011 alusta kesään 2013 Kashima Antlersia. Kaudella 2016 hän vielä edusti J2 Leaguessa pääsarjasta pudonnutta Shimizu S-Pulsea ja sen jälkeen samassa sarjassa Montedio Yamagataa. Hän päätti pelaajauransa vuosina 2021–2022 kolmannen sarjatason FC Gifussa. Hän pelasi J1 Leaguessa 145 ottelua, joissa hän teki neljä maalia. Hän voitti Japanin liigacupin Kashima Antlersin joukkueessa vuonna 2012.

Honda pelasi Japanin olympiajoukkueessa kaksi ottelua Pekingin olympialaisissa 2008. Hän pelasi Japanin A-maajoukkueessa kaksi ottelua Aasian-mestaruuskilpailuissa 2011, kun Japani voitti mestaruuden: hän tuli muutamaksi minuutiksi vaihdosta kentälle alkulohko-ottelussa Saudi-Arabiaa vastaan ja välierässä Etelä-Koreaa vastaan. Ne jäivät hänen ainoiksi A-maaotteluikseen.

## Maaottelutilastot
Lähde: 

## Lähteet

## Aiheesta muualla
*National Football Teams
*Japan National Football Team Database
Tallkrogenin metroasema

**Tallkrogenin metroasema** on Tukholman metron asema Tallkrogenin kaupunginosassa. Asema sijaitsee Skogskyrkogårdenin metroaseman ja Gubbängenin metroaseman välissä.
## Lähteet
Ivan Taranov

**Ivan Taranov** (ven. Ива́н Тара́нов, s. 30. lokakuuta 1994 Toljatti, Venäjä) on venäläinen moottoriurheilija.

## Ura
Taranov aloitti Karting-uransa vuonna 2010 sijoittuen kahdeksanneksi Daytona Max Lightweight Sprint Series -luokassa. Vuonna 2011 Taranov siirtyi Formula Renault BARC -sarjaan sijoittuen sarjan 14:nneksi. Samana vuonna hän saavutti BARC Finals Cup -sarjasta kolme palkintosijaa. Vuonna 2012 Taranov jatkoi Formula Renault BARC -sarjassa sijoittuen sarjan kymmenenneksi. Vuonna 2013 Taranov jatkoi sarjassa joka uudelleen nimettiin Protyre Formula Renault Championship -sarjaksi. Hän voitti kaksi kilpailua, saavutti yhden paalupaikan ja yhden nopeimman kierroksen sijoittuen sarjan 12:nneksi. Samana vuonna hän ajoi neljä kilpailua Formula Renault Alps -sarjassa saavuttamatta pisteitä. Vuonna 2014 Taranov ajoi kaksi kilpailua GP3-sarjassa Hilmer Motorsport -tallissa saavuttamatta pisteitä.

## GP3-tulokset
Yūzō Kurihara

**Yūzō Kurihara** (, s. 18. syyskuuta 1983 Kanagawa, Japani) on japanilainen jalkapalloilija.

## Jalkapallomaajoukkue
Japanin maajoukkueessa Kurihara pelasi vuosien 2006–2013 aikana kaikkiaan 20 ottelua ja teki niissä 3 maalia.

## Tilastot

## Aiheesta muualla
*National Football Teams
*Japan National Football Team Database
Naotake Hanyū

**Naotake Hanyū** (, s. 22. joulukuuta 1979 Chiba, Japani) on japanilainen jalkapalloilija.

## Jalkapallomaajoukkue
Japanin maajoukkueessa Hanyū pelasi vuosien 2006-2008 aikana kaikkiaan 17 ottelua.

## Tilastot

## Aiheesta muualla
*National Football Teams
*Japan National Football Team Database
Yōsuke Kashiwagi

**Yōsuke Kashiwagi** (, s. 15. joulukuuta 1987 Hyogo, Japani) on japanilainen jalkapalloilija.

## Jalkapallomaajoukkue
Hän edusti Japanin maajoukkuetta vuosina 2010-2012.

## Tilastot

## Aiheesta muualla
*National Football Teams
*Japan National Football Team Database
Tomoaki Makino

**Tomoaki Makino** (; s. 11. toukokuuta 1987 Hiroshima) on japanilainen, vuosina 2010–2019 Japanin A-maajoukkueessa pelannut jalkapalloilija. Hän oli pelipaikaltaan keskuspuolustaja. Hän pelasi Japanin pääsarjan lisäksi muutaman ottelun Saksan Bundesliigassa. Hän lopetti pelaajauransa kauden 2022 jälkeen.

## Seurajoukkueura

Makino siirtyi Sanfrecce Hiroshiman junioreihin vuonna 2000 ja pelasi ensimmäisen J1 League -ottelunsa joulukuussa 2006. Hän siirtyi tammikuussa 2011 saksalaisseura 1. FC Kölniin. Hän pelasi Kölnissä vuoden aikana kahdeksan bundesliigaottelua, joista vain yhden avauskokoonpanossa. Hän palasi tammikuussa 2013 Japaniin Urawa Red Diamonds -seuraan, aluksi lainalle. Hän voitti AFC:n mestarien liigan vuonna 2017, Japanin liigacupin vuonna 2016 sekä Japanin cupin vuosina 2018 ja 2021. Vuoden 2021 cupin loppuottelussa Oita Trinitaa vastaan hän teki lisäajalla 2–1-voittomaalin. Makino päätti pelaajauransa kaudella 2022 Vissel Koben joukkueessa.

## Maajoukkueura

Makino pelasi Japanin alle 20-vuotiaiden maajoukkueessa kolme ottelua ikäluokan MM-kilpailuissa 2007. Hän teki maalin neljännesvälieräottelussa Tšekkiä vastaan ja onnistui myös ottelun ratkaisseessa rangaistuspotkukilpailussa joukkueensa kolmantena laukojana, mutta Tšekki meni ottelusta jatkoon. Makino pelasi Japanin A-maajoukkueessa ensimmäisen kerran tammikuussa 2010. Hän pelasi yhden ottelun MM-kilpailuissa 2018 ja kaksi ottelua Aasian-mestaruuskilpailuissa 2019.

Makino pelasi 38 A-maaottelua vuosina 2010–2019 ja oli niissä 29 kertaa avauskokoonpanossa. Hän teki A-maaotteluissaan neljä maalia: helmikuussa 2012 ystävyysottelussa Islantia, kesäkuussa 2015 ystävyysottelussa Irakia, marraskuussa 2017 ystävyysottelussa Brasiliaa ja maaliskuussa 2018 ystävyysottelussa Ukrainaa vastaan.

## Maajoukkuetilastot
Lähde: 

## Lähteet

## Aiheesta muualla
* National Football Teams
* Japan National Football Team Database
Aksel Emil Brander

**Aksel Emil Brander** (7. maaliskuuta 1839 Turku – 11. tammikuuta 1924 Kitee) oli suomalainen filosofian maisteri ja talonpoikaissäädyn valtiopäivämies säätyvaltiopäivillä 1885.

Branderin vanhemmat olivat kihlakunnantuomari Gustaf Adolf Brander ja Wilhelmina Ottiliana Palander. Brander valmistui ylioppilaaksi Åbo gymnasiumista vuonna 1856, fyysis-matemaattisten tieteiden kandidaatiksi 1863 ja suoritti jatko-opintoja Zürichin polyteknillisessä yliopistossa 1863–1865. Hän toimi Kuopion lukion luonnontieteiden vt. lehtorina 1867. Maanviljelijänä hän toimi Kiteellä 1871–1909. Brander perusti Kiteen Koivikon meijerikoulun ja toimi sen johtajana. Hän sai maanviljelysneuvoksen arvonimen 1889.

Branderin puoliso oli vuodesta 1866 Anna Amalia Telén. Kansanedustajat Augusta Laine, Uuno Brander, Helena Brander ja Akseli Brander olivat heidän lapsiaan.

## Lähteet
Toshiya Fujita

**Toshiya Fujita** (s. 4. lokakuuta 1971 Shizuoka, Japani) on japanilainen entinen jalkapalloilija.

## Jalkapallomaajoukkue
Hän edusti Japanin maajoukkuetta vuosina 1995-2005.

## Tilastot

## Aiheesta muualla
*National Football Teams
*Japan National Football Team Database
Etupiiri

**Etupiiri** on kansainvälisessä politiikassa maantieteellinen alue, johon vieraalla valtiolla on poliittista, taloudellista tai sotilaallista määräysvaltaa tai johon se haluaisi saada tällaista määräysvaltaa. Tunnettu esimerkki on Saksan ja Neuvostoliiton hyökkäämättömyyssopimuksessa 1939 sovittu salainen etupiirijako. Sen kohteena olleet maat eivät tienneet etupiirijaosta mitään. Etupiirinä oleva alue voi olla taloudellisesti riippuvainen toisesta, vaikka olisikin näennäisesti siitä riippumaton. Tällöin kyseessä on nukkevaltio tai vasallivaltio. Taloudeltaan vahva Yhdysvallat piti 1800-luvulta alkaen Monroen opin mukaan Latinalaista Amerikkaa etupiirinään niin, että eurooppalaiset maat eivät saisi sekaantua Latinalaisen Amerikan asioihin. Yhdysvallat edellytti, että Latinalaisen Amerikan maat pysyivät yhteistyöhaluisina Yhdysvaltojen kanssa. Kylmän sodan aikana sekä Neuvostoliitto että Yhdysvallat pitivät useita maita etupiireinään, selvimpänä esimerkkinä Itä-Euroopan kansandemokratiat. Voimakkaamman valtion etupiiriksi joutunut maa voi joutua sen satelliittivaltioksi (muodollisesti itsenäinen mutta käytännössä toisen valtion määräysvallassa) tai siirtomaaksi (toisen valtion omistuksessa oleva maa). 

## Lähteet

## Aiheesta muualla
Yasuhiko Okudera

**Yasuhiko Okudera** (s. 12. maaliskuuta 1952 Akita, Japani) on japanilainen entinen jalkapalloilija.

## Jalkapallomaajoukkue
Japanin maajoukkueessa Okudera pelasi vuosien 1972-1987 aikana kaikkiaan 32 ottelua ja teki niissä yhdeksän maalia.

## Tilastot

## Aiheesta muualla
*National Football Teams
*Japan National Football Team Database
Yūichirō Nagai

**Yūichirō Nagai** (, s. 14. helmikuuta 1979 Tokio, Japani) on japanilainen jalkapalloilija.

## Jalkapallomaajoukkue
Japanin maajoukkueessa Nagai pelasi vuonna 2003 kaikkiaan neljä ottelua ja teki niissä yhden maalin.

## Tilastot

## Aiheesta muualla
*National Football Teams
*Japan National Football Team Database
Kensuke Nagai

**Kensuke Nagai** (s. 5. maaliskuuta 1989 Hiroshima, Japani) on japanilainen jalkapalloilija. Hän pelaa Nagoya Grampusin riveissä ja on pelipaikaltaan hyökkääjä.

## Jalkapallomaajoukkue
Japanin maajoukkueessa Nagai debytoi vuonna 2010.

## Tilastot

## Lähteet

## Aiheesta muualla
*National Football Teams
*Japan National Football Team Database
Hideto Takahashi

**Hideto Takahashi** (s. 17. lokakuuta 1987 Gunma, Japani) on japanilainen jalkapalloilija. Hän edustaa FC Tokyota ja on pelipaikaltaan keskikenttäpelaaja.

## Jalkapallomaajoukkue
Japanin maajoukkueessa Takahashi on pelannut vuodesta 2012 lähtien kaikkiaan 7 ottelua.

## Tilastot

## Aiheesta muualla
*National Football Teams
*Japan National Football Team Database
Eustratios Nikaialainen

__NOTOC__
**Eustratios Nikaialainen** (; n. 1050/1060–1120) oli bysanttilainen filosofi ja Aristoteles-kommentaattori, joka sovelsi filosofiaa myös teologisiin kysymyksiin.

Eustratios oli Johannes Italoksen oppilas ja toimi Nikaian metropoliittana. Anna Komnena esitti tämän oppineena sekä maallisessa että uskonnollisessa kirjallisuudessa, sekä dialektiikan taitajana. Eustratios osallistui aikansa teologisiin keskusteluihin lännen kirkon kanssa keisari Aleksios I Komnenoksen pyynnöstä. Hän sovelsi teologisiin kysymyksiin aristoteelista logiikkaa ja sanoi jopa, että Kristus itse oli argumentoinut sen avulla. Lopulta Eustratios tuomittiin opettajansa Johanneksen tavoin harhaoppiseksi vuonna 1117 mahdollisesti sekä teologisista että poliittisista syistä.

Eustratios kirjoitti Anna Komnenan toimeksiannosta kommentaareja Aristoteleen teoksiin, mukaan lukien kommentaarit *[[Toinen analytiikka|Toiseen analytiikkaan]]* ja *[[Nikomakhoksen etiikka|Nikomakhoksen etiikkaan]]*. Aristoteles-tulkinnoissaan hän seurasi antiikin aikaisia kommentaareja ja myöhemmän antiikin uusplatonilaista ajattelua, mutta teki myös omia huomioita. Eustratioksen teoksista vain osa on säilynyt. Osia teoksista käännettiin latinaksi ja sitä kautta ne vaikuttivat 1200-luvulla myös läntiseen skolastiikkaan.

## Lähteet

## Kirjallisuutta

### Teosten laitokset

* 
* 

### Muuta kirjallisuutta

* 
*
Mikael Efesoslainen

__NOTOC__
**Mikael Efesoslainen** (; n. 1050–1129) oli bysanttilainen filosofi. Hänen elämästään ei tiedetä juuri mitään sen ohella, että hän oli merkittävimpiä bysanttilaisia Aristoteles-kommentaattoreita.

Mikael kirjoitti Anna Komnenan toimeksiannosta kommentaareja useisiin Aristoteleen teoksiin, mukaan lukien *[[Metafysiikka]]*, *[[Nikomakhoksen etiikka]]*, *[[Sofistiset kumoamiset]]*, *[[Eläinten syntymisestä]]*, *[[Pieniä tutkielmia]]*, *[[Eläinten osista]]*, *[[Eläinten liikkeestä]]* ja *[[Eläinten kehittymisestä]]*. Aristoteles-tulkinnoissaan hän seurasi antiikin aikaisia kommentaareja, mutta teki myös omia huomioita. Mikaelin kommentaareista vain osa on säilynyt, ja osa laitettiin aiemmin virheellisesti Aleksanteri Afrodisiaslaisen ja Johannes Filoponoksen nimiin. Osia teoksista käännettiin latinaksi ja sitä kautta ne vaikuttivat 1200-luvulla myös läntiseen skolastiikkaan.

## Lähteet

## Kirjallisuutta

### Teosten laitokset

* 
* 
* 
* 
* 

### Muuta kirjallisuutta

* 
*
Kazuyuki Toda

**Kazuyuki Toda** (s. 30. joulukuuta 1977 Tokio, Japani) on japanilainen entinen jalkapalloilija.

## Jalkapallomaajoukkue
Japanin maajoukkueessa Toda pelasi vuosien 2001-2002 aikana kaikkiaan 20 ottelua ja teki niissä yhden maalin.

## Tilastot

## Aiheesta muualla
*National Football Teams
*Japan National Football Team Database
Ryūzō Morioka

**Ryūzō Morioka** (, s. 7. lokakuuta 1975 Kanagawa, Japani) on japanilainen entinen jalkapalloilija.

## Jalkapallomaajoukkue
Japanin maajoukkueessa Morioka pelasi vuosien 1999-2003 aikana kaikkiaan 38 ottelua.

## Tilastot

## Aiheesta muualla
*National Football Teams
*Japan National Football Team Database
Minor League Baseball -kausi 1910

**Minor League Baseball** (virallisesti vuoteen 1999 saakka **National Association of Professional Baseball Leagues**) **-kausi 1910** katsotaan sisältäneen 60 erillistä liigaa. 

## A luokan liigat

* American Association - voittaja Minneapolis Millers	
- American Association aloitti kaudella 1882, jolloin se muodostettiin toiseksi major leagueksi kilpailemaan National Leaguen kanssa. Liiga lakkautettiin kauden 1891 jälkeen. Vuonna 1902 perustettiin toinen American Association, jolla oli ensimmäisellä kaudellaan riippumattoman liigan asema ja 1903-1911 se luokiteltiin A-luokkaan. 1912-1945 luokituksena oli AA ja 1946-1997 AAA, jonka jälkeen liiga lakkautettiin. Vuodesta 2006 alkaen jälleen perustettu American Association on toiminut riippumattomana liigana.
* Eastern League - voittaja Rochester Bronchos 	
- Vuonna 1884 perustettu liiga sai A luokituksen vuonna 1895. Tämä liiga toimi kauteen 1911 saakka, jolloin sen nimeksi vaihtui International League. Uusi Eastern League aloitti B-tason liigana 1916-1918, jatkoi A-luokassa 1919-1932, jolloin se lakkautettiin. New York-Pennsylvania League otti nimen Eastern League käyttöön 1938 jatkaen A-luokassa ja vuodesta 1963 lähtien AA-luokassa. Liiga on toiminnassa edelleen.
* Pacific Coast League - voittaja Portland Beavers 	
- Liiga toimi yksittäisiä kausia luokittelemattomana jo 1887 ja 1898 ja riippumattomana liigana 1903, A-luokkaan se kuului 1904-1911, AA-luokkaan 1912-1945 ja on sen jälkeen kuulunut luokkaan AAA (vv. 1952-1957 luokkana *Open*) ja toimii edelleen.
* Southern Association - voittaja New Orleans Pelicans
- 1886-1901 Southern Association on luokiteltu B ja C-luokkaan, eikä liigaa ole jokaisella kaudella pelattu ollenkaan. A-luokan liigana se toimi vuosina 1902-1935, jonka jälkeen se sai luokituksen A1. 1946-1961 liiga oli luokassa AA, jonka jälkeen liiga lakkautettiin.
* Western League - voittaja Sioux City Packers
- Vuonna 1885 ensimmäisen kerran perustettu liiga toimi väliin luokittelemattomana ja välillä A-luokan liigana aina kauteen 1900 saakka, jolloin liiga vaihtoi nimekseen American League. Samalla perustettu uusi Western League aloitti B-luokan liigana. Kun American League nousi MLB asemaan 1901, tuli Western Leaguesta jälleen A-luokan liiga, jollaisena se jatkoi aina vuoteen 1937 saakka ja jälleen vuosina 1947-1958. Vuosina 1939-1941 toimi saman niminen D-luokan liiga. Vuosina 1995-2002 toimineesta riippumattomasta Western Baseball Leaguesta on myös käytetty Western League -nimeä

## B-luokan liigamestarit
* Central League (1887-2005) - South Bend Bronchos
* Connecticut State League (1884-1912) - Waterbury Finnegans
* Illinois-Indiana-Iowa League (1886-1961) - Springfield Senators
* New England League (1877-1949) - New Bedford Whalers
* New York State League (1884-1917) - Wilkes-Barre Barons
* Northwestern League (1879-1917) - Spokane Indians
* Tri-State League (1888-1955) - Altoona Rams

## Lähteet
* Baseball reference - 1910 Minor League Baseball
MSI

**MSI** voi tarkoittaa ainakin seuraavia:

*Micro-Star International, taiwanilainen elektroniikka-alan yritys
* Italian sosiaalinen liike (*Movimento Sociale Italiano*), Italiassa toiminut puolue
*Mindless Self Indulgence, yhdysvaltalainen punk-yhtye
* MSI, Windows Installer -pakettien lyhenne
Keihäänheitto olympialaisissa

**[[Keihäänheitto]]** on kuulunut olympialaisten lajivalikoimaan vuoden 1908 Lontoon kisoista lähtien. Naisten keihäs tuli olympialaisten ohjelmaan vuonna 1932 Los Angelesin kisoihin.

Lajin menestynein maa olympialaisissa on miesten kilpailuissa Suomi. Suomalaismiehet ovat voittaneet keihään olympiakultaa seitsemän kertaa. Naisten kilpailuissa menestynein maa on Itä-Saksa. Menestynein urheilija on Tšekkoslovakiaa ja Tšekkiä edustanut Jan Železný, joka on voittanut kolme olympiakultaa.

## Mitalitaulukot
### Miehet

### Naiset

## Vapaan tyylin keihäänheitto
Vuonna 1908 olympialaisissa ratkaistiin keihäänheiton olympiamitalit myös vapaan tyylin keihäänheitossa. Tapahtuma oli virallisissa olympialaisissa vain kerran. Lisäksi se oli kilpailutapahtumana 1906 väliolympialaisissa.

## Molempien käsien keihäänheitto
Vuoden 1912 olympialaisissa keihäänheitossa oli kaksi kilpailutapahtumaa, kun olympiamitalit ratkaistiin myös molempien käsien keihäänheitossa. Kilpailussa laskettiin yhteen vasemmalla ja oikealla kädellä heitetyn keihään parhaat tulokset. Kilpailumuoto oli olympiaohjelmassa vain kerran. Suomalaiset keihäänheittäjät ottivat kilpailussa kolmoisvoiton.

## Lähteet
Artur Degerholm

**Artur (Arthur) Degerholm** (24. huhtikuuta 1864 Helsinki – 30. heinäkuuta 1932 Helsinki) oli suomalainen upseeri ja virkamies. Haminan kadettikoulun suoritettuaan Degerholm siirtyi 1888 kornetiksi Hänen Majesteettinsa henkirakuunarykmenttiin. Sieltä hänet siirrettiin 1891 Hänen Majesteettinsa henkivartioväkikyrassierirykmenttiin. Vuonna 1892 hän yleni luutnantiksi ja aloitti seuraavana vuonna Suomen kenraalikuvernöörin adjutanttina. Aliratsumestariksi Degerholm yleni 1894. Vuonna 1896 hän suoritti Helsingin yliopistossa hallintotutkinnon ja 1897 molempien oikeuksien kandidaatintutkinnon. Vuonna 1900 Degerholmista tuli ratsumestari, joka palveli henkivartioratsuväessä. Virkamiehen uransa Degerholm aloitti helmikuussa 1901 ylimääräisenä kopistina senaatin talousosastossa ja saman vuoden lokakuussa hänet määrättiin hoitamaan esittelijäsihteerin virkaa senaatin sotilastoimituskunnassa. Everstiksi ylenneenä Degerholm otti eron sotapalveluksesta 1902.

Degerholmin virkaura jatkui senaatin palveluksessa. Vuonna 1903 hänet määrättiin esittelemään siviilitoimituskunnassa lakkautetulle sotilastoimituskunnalle ennen kuuluneita asioita. Senaatin yleisen kanslian esittelijäsihteeri Degerholmista tuli 1904. Oheistyönään Degerholm toimi kenraalikuvernöörintalon taloudenhoitajana vuodesta 1899, kenraalikuvernöörinapulaisen talon taloudenhoitajana vuodesta 1902 ja kenraalikuvernöörin kesäasunnon Bjälbon huvilan taloudenhoitajana vuodesta 1906. Vuonna 1908 Degerholm valittiin jäseneksi maakunta-arkistojen perustamista varten nimitettyyn komiteaan. Työnsä ohessa Degerholm kirjoitti sanomalehtiin Hufvudstadsbladet ja Nya Pressen. Hän toimi myös uutta arvojärjestystä laativan komitean puheenjohtajana vuodesta 1919 alkaen ja uusia säännöksiä virkakuntoisuusmerkistä ja hengenpelastusmitaleista laativan komitean jäsenenä vuodesta 1919 alkaen.Degerholm siirrettiin lakkautuspalkalle 30. joulukuuta 1922.

Artur Degerholmin vanhemmat olivat Helsingin vaivaistalon johtaja, kunnallisneuvos Karl Edvard Degerholm ja Maria Vilhelmina Oljelund. Artur Degerholm avioitui Helsingissä 1894 Nanna Elisabeth Mellinin (1873–1932) kanssa. Puolison vanhemmat olivat kultaseppä Otto Roland Mellin ja Elisabet Boman.

## Lähteet
Pertti Kekki

**Pertti Vilhelm Kekki** (5. lokakuuta 1940 Hämeenlinna – 21. marraskuuta 2024 Helsinki) oli suomalainen lääkäri. Hän oli Helsingin yliopiston yleislääketieteen professori vuodesta 1984. Hänen tutkimuskohteitaan olivat terveydenhuolto, terveystaloustiede ja hoidon laadun arviointi. Hän jäi eläkkeelle 2008.

Kekki oli Suomen ensimmäinen yleislääketieteen professori. Virka perustettiin Helsingin yliopistoon 1. elokuuta 1981 Lääkintö­hallituksen pää­johtaja Erkki Kivalon esityksestä. Kekki kutsuttiin sitä hoitamaan Lapualta, missä toimi kansanterveystyön johtavana lääkärinä. Viran tultua hakuun hän haki sitä. Kolme kansainvälisesti tunnettua ja arvostettua ulkomaista (Skotlanti, Hollanti ja Norja) yleislääketieteen professoria asetti hänet yksimielisesti ensimmäiselle sijalle. Myös lääke­tieteellinen tiede­kunta asetti hänet yksimielisesti ensimmäiselle ehdokassijalle (hakijoita oli kolme). Presidentti Mauno Koivisto nimitti hänet 1. tammikuuta 1984 alkaen Helsingin yliopiston yleislääketieteen varsinaisen professorin virkaan opetusalana avoterveydenhuolto, erityisesti terveys­keskusten toiminta. Professuurin nimike muutettiin asetuksella 1. maaliskuuta 1987 alkaen yleislääketieteen ja perusterveydenhuollon professuuriksi, minkä katsottiin paremmin kuvaavan opetusalaa.

## Lähteet
Holmönin kirkko

**Holmönin kirkko** () on Holmönin saarella Merenkurkussa sijaitseva kirkkorakennus, jonka on piirtänyt ruotsalainen arkkitehti Fritz Eckert. Luulajan hiippakuntaan kuuluva kirkko on pystytetty vuonna 1891. Holmönin ensimmäinen kirkko, Helena Elisabethin kirkko vuodelta 1802, sen sijaan on rekonstruoitu ja pystytetty Uumajassa sijaitsevaan Gammlian ulkoilmamuseoon. Holmönin kirkko on puinen pitkäkirkko. Tyyliltään rakennuksessa on uusgoottilaisia sekä uusklassisia piirteitä.


Tiedosto:Holmön kyrka kyrktorn.jpg|Kellotapuli.
Tiedosto:Holmön kyrka 2.jpg|Kirkkorakennus.
Tiedosto:Holmön kyrka predikstolen.jpg|Saarnastuoli.
Tiedosto:Holmöns kyrkas kyrkogård.jpg|Hautausmaa.
Fizeaun–Foucault’n koe

**Fizeaun–Foucault’n koe** on ranskalaisten fyysikoiden Hippolyte Fizeaun ja Léon Foucault’n vuonna 1850 suunnittelema koejärjestely, jolla he mittasivat valonnopeutta. Laitteisto koostui valonlähteestä, josta tuleva valo heijastui pyörivästä peilistä kohti paikallaan olevaa peiliä, joka oli noin 35 kilometrin etäisyydellä. Pyörivä peili ehti kiertyä valon kulkiessa siitä paikallaan olevaan peiliin ja takaisin. Tämän vuoksi valo heijastui takaisin hieman eri kohtaan kuin mistä se oli alun perin tullut. Jos peilien välinen etäisyys on *h*, aika ensimmäisen ja toisen pyörivästä peilistä tapahtuvan heijastumisen välillä on:

:t=\frac{2h}{c}  , jossa *c* = valonnopeus.

Kun tunnetaan rattaan pyörimisnopeus \omega, kulman *θ* kiertymä vastaa heijastuksien välistä aikaa:

:\frac{\theta}{\omega} =  \frac {2h}{c}=t \   

Valonnopeus voidaan laskea kun tiedetään kulma *θ*, kulmanopeus ja mitattu etäisyys *h*:

:c = \frac {2 \omega h}{\theta } \  

Detektori on 2*θ*:n kulmassa valonlähteen suuntaan nähden, koska valo osuu peilin pyörimisen johdosta pyörivään peiliin *θ* astetta alkuperäistä heijastuskulmaa pienemmässä kulmassa peilin normaalin suhteen katsottuna, jolloin myös heijastuskulma pienenee *θ* astetta.

Foucault’n koe perustui Fizeaun kokeeseen (Kuva 2). Vuonna 1849 Fizeau käytti laitteistoa, joka koostui valonlähteestä, isosta hammastetusta pyörivästä renkaasta, peilistä ja detektorista. Rengas pyöri nopeasti akselinsa ympäri ja valonsäde kulki valonlähteestä hampaanraon kautta peiliin, josta se heijastui takaisin. Valon kulkuun kuluva aika voitiin helposti mitata kun tiedettiin tarkka matka ja renkaan kulman muutos. Fizeau sai valonnopeudelle ilmassa arvon 315&nbsp;000 kilometriä sekunnissa, joka on noin 15&nbsp;% liian suuri arvo.

## Lähteet
Italian liberaalinen puolue

**Italian liberaalinen puolue** (*Partito Liberale Italiano*, **PLI**) oli Italiassa toiminut puolue.

Puolue sai alkunsa ryhmästä, jonka Camillo Cavour loi Sardinian kuningaskunnan parlamenttiin vuonna 1848. Ryhmä jatkoi myöhemmin toimintaansa yhdistyneen Italian parlamentissa. Liberaalit eivät muodostaneet 1800-luvulla yhtenäistä puoluetta, vaan kyseessä oli lähinnä parlamentin enemmistöä hallinnut samanmielisten ryhmä. Liberaalit kannattivat tuolloin keskitettyä hallintoa, vapaakauppaa, regressiivistä verotusta ja rajoitettua äänioikeutta. Ryhmä hajosi 1860-luvulla oikeisto- ja vasemmistosiipiin, joista vasemmisto nousi vuodesta 1876 alkaen hallitsevaksi. Liberaalien johtamat koalitiohallitukset dominoivat Italian politiikkaa aina ensimmäiseen maailmansotaan asti. Sodan jälkeen liberaalit kuitenkin menettivät suuren osan poliittisesta voimastaan. Italian liberaalinen puolue (PLI) perustettiin virallisesti vuonna 1922. Se liittoutui aluksi fasistien kanssa, mutta Benito Mussolini lakkautti sen vuonna 1925.

Puolue perustettiin uudelleen toisen maailmansodan jälkeen vuonna 1944. Se näyttäytyi nyt oikeistolaisempana ja omaksui vahvan antikommunistisen linjan. Puolue oli kylmän sodan aikana kannatukseltaan pieni, mutta valtaa pitäneen kristillisdemokraattisen puolueen tärkeä liittolainen, ja sai toisinaan vaikutusvaltaisia asemia Italian hallituksessa. Vuonna 1992 paljastunut *[[tangentopoli]]*-korruptioskandaali tuhosi puolueen uskottavuuden. PLI lakkautettiin vuonna 1994 ja suurin osa sen poliitikoista siirtyi Forza Italia -puolueeseen.

## Lähteet
Tupoksen koulu

**Tupoksen koulu** on Limingan Tupoksen taajamassa sijaitseva yhtenäiskoulu.

Elokuussa 2022 oppilaita koulussa oli 815.

## Historiaa
Tupokseen ensimmäinen koulurakennus rakennettiin vuonna 1924, ja se tunnettiin vuoteen 1930 asti nimellä Vesikarin koulu. 

## Lähteet
Gammlian ulkoilmamuseo

**Gammlian ulkoilmamuseo** on ulkoilmamuseo Gammlian alueella itäisessä Uumajassa noin kahden kilometrin päässä kaupungin keskustasta. Museo on osa Västerbottenin museota, ja sen tarkoitus on näyttää, miltä Västerbottenin alueella on näyttänyt historian eri vaiheissa. Gammlian eri rakennukset - joihin kuuluvat muun muassa kirkko, 1800-luvun maalaistalo, koulu ja sepän paja - on haettu eri puolilta lääniä. Kesäisin Gammliassa on nähtävillä myös eläimiä, kuten hevosia, lehmiä, lampaita, sikoja sekä kanoja.

## Historia
* Ulkoilmamuseotoiminta alkoi vuonna 1919.
* Rakennukset haettiin Gamliaan vuosien 1921 ja 1990 välillä eri puolilta Västerbottenin lääniä. Alkuperäisen suunnitelman mukaan Gammliaan haluttiin maalaistalot niin pohjoisesta kuin eteläisestäkin Västerbottenista, mutta kulujen karsimiseksi eri alueilta haettujen maalaistalojen rakennukset yhdistettiin yhdeksi maalaistaloksi.
* Västerbottenin museon päärakennus rakennettiin vuonna 1943.
* Vuonna 1976 rakennettiin myös Kalastus- ja Merenkäyntimuseo ulkoilmamuseon yhteyteen.
Džaba Kankava

**Džaba Kankava** (, s. 18. maaliskuuta 1986 Tbilisi, Gruusian SNT, Neuvostoliitto) on georgialainen jalkapalloilija, pelipaikaltaan keskikenttäpelaaja. Hän on vuodesta 2021 edustanut slovakialaista Slovan Bratislavaa. Hän on aiemmin pelannut kotimaansa lisäksi Venäjällä, Ukrainassa, Ranskassa ja Kazakstanissa. Hän sai täyteen sata A-maaottelua kolmantena georgialaisjalkapalloilijana vuonna 2021.

Kankava edusti vuoden 2004 loppuun kotimaassaan Tbilisin Dynamoa. Vuonna 2005 hän pelasi Venäjällä Alania Vladikavkazin joukkueessa sekä vuosina 2006–2015 Ukrainassa Arsenal Kiovassa, Dnipro Dnipropetrovskissa ja lainasopimuksella Kryvbas Kryvyi Rihissä. Kaudet 2015–2017 hän edusti Ranskassa Stade de Reimsiä ja pelasi ensimmäisellä kaudella 27 ottelua Ligue 1:ssä ja toisella kaudella 20 ottelua Ligue 2:ssa. Vuoden 2017 jälkipuoliskon Kankava oli ilman sopimusta mutta pääsi sitten kolmeksi vuodeksi kazakstanilaisseura Toboliin. Alkuvuonna 2021 hän pelasi ranskalaisseura Valenciennesissa 14 Ligue 2 -ottelua. Kesällä 2021 hän siirtyi Slovan Bratislavaan.

Kankava on pelannut Georgian A-maajoukkueessa syyskuusta 2004 alkaen ja toiminut joukkueen kapteeninakin. Hän on pelannut A-maajoukkueessa huhtikuun 2024 loppuun mennessä 101 ottelua ja tehnyt niissä kymmenen maalia, joista viisi on EM-karsinnoista, kaksi Kansojen liigasta ja kolme ystävyysotteluista. Yhden maaleistaan hän teki kesäkuussa 2011 EM-karsintaottelussa Kroatiaa vastaan ja yhden lokakuussa 2015 EM-karsintaottelussa Saksaa vastaan.

## Muuta
Kankava pelasti 30. maaliskuuta 2014 Ukrainan valioliigan ottelussa Kiovan Dynamon Oleh Husjevin hengen, kun tämä oli törmännyt rajusti Dnipron maalivahdin Denys Boikon kanssa. Husjev nielaisi kielensä tilanteessa ja olisi saattanut kuolla ilman Kankavan apua.

## Lähteet
Niklas Österlund

**Niklas Österlund** oli HC TPS:n eli Turun Palloseuran toimitusjohtaja. Hänet valittiin toimitusjohtajaksi 19. marraskuuta vuonna 2012. Österlund on kauppatieteen maisteri ja toiminut Turun Seudun Osuuspankin palveluksessa noin vuodesta 2004. Österlund on toiminut Turun Osuuskaupassa toimitusjohtajana vuodesta 2024.

## Lähteet